1910 M. JAPONIJA KOLONIZAVO KORĖJĄ, PRIJUNGUSI JĄ PRIE AUGANČIOS IMPERIJOS.
VALDOMI JAPONŲ DAUG KORĖJIEČIŲ NETEKO PRAGYVENIMO ŠALTINIO,
TAI JUOS PRIVERTĖ PALIKTI NAMUS IR IŠVYKTI Į UŽSIENIO KRAŠTUS.
NEPAISANT TO, ŽMONĖS IŠTVĖRĖ.
ŠEIMOS IŠTVĖRĖ.
TARP JŲ IR VIENA ŠEIMA…
IŠ KARTOS Į KARTĄ.
Japoniški dialogai žymimi mėlynai Korėjietiški dialogai žymimi geltonai
JAPONŲ OKUPUOTA KORĖJA 1915 M.
(korėjietiškai) Mano motinai nepasisekė.
Mano gimimas
jai tapo didele našta.
Ji mirė, kai buvau dar vaikas.
Iš sielvarto tėvas ėmė gerti.
Mano trys vyresnės seserys ir aš buvom priverstos elgetauti kaimuose.
Po to kaimo piršlė
pasakė, kad šeima, turinti pensioną netoli Dongsamo,
turi nevedusį sūnų su skelta lūpa.
Mano tėvas iškart pasiūlė mane.
Tai nutiko prieš trejus metus,
labai stengiausi būti gera žmona ir gera marčia.
Pagimdžiau tris sūnus,
bet nė vienas nesulaukė pirmojo gimtadienio.
Jei būčiau kentėjusi tik aš,
būčiau ištvėrusi. Bet mano vyras…
jis - geriausias iš vyrų.
Aš laukiuosi, bet
mano kraujas prakeiktas.
NIUJORKAS 1989 M.
Klausyk, nėra lengvo būdo tą pasakyti.
Tavęs nepaaukštins.
Ne šiemet.
Žinau, kad suteikėme tau vilčių,
bet 43-as aukštas mano,
kad bus geriau, jei padirbėsi dar metus.
Noriu žinoti, kodėl.
Jis pasakė, kodėl. Jie mano, kad dar nesi pasirengęs.
Darbuokis toliau, tęsk darbą ir kitąmet…
Padėjau užbaigti „Teestone“ susijungimą.
Sutvarkiau „Brixley“ išpirkimą.
Antrus metus iš eilės pirmauju tarp kolegų.
Šiemet - ne tavo metai, aišku?
Prašau, paprašyk mano protėvių nuimti šį prakeiksmą,
kad galėtume turėti šeimą.
„Colton Hotels“.
Vienas svarbiausių šios firmos klientų nekantrauja pasiviešinti,
bet jų vertės padidinimui reikalinga adrenalino injekcija.
Jiems reikia to viešbučio.
Jis Tokijuje.
Žemės savininkas, vienas asmuo, sabotuoja visą sandorį.
Savininkė, ji - korėjietė.
Žinau, jums tai nieko nereiškia. Bet sakau,
galiu įgyvendinti tą sandorį.
Ką žinai?
Daugiau nei 300 kambarių viešbutis, statybų sąnaudos - 150-200 mln.
Pagal pirminius skaičiavimus, tarkim, gausim 10-15 milijonų.
O ta savininkė,
manai, kad jei ji korėjietė, turėsi kozirį?
Pala, nesupratau. Maniau, tu - japonas.
Ne, aš tik ten užaugau.
- Esi tuo tikras? - Taip.
Kai užbaigsiu sandorį, noriu, kad iškart perkeltumėt mane atgal.
Noriu viceprezidento titulo ir didesnės algos, pradedant nuo šiandien.
Noriu, kad metinė premija parodytų,
kiek daug „Colton Hotels“ reiškia šiai firmai.
Norėčiau, kad viskas būtų užrašyta.
Tuoj gims vaikas.
Ji klestės.
Per ją išliks jos šeima.
Greičiau!
Ateik!
Paklausyk to verksmo.
Su ja tikrai bus vargo.
Ačiū.
Gerai ja rūpinkitės.
Šita išgyvens.
Privalome duoti jai vardą.
Sundža!
PAGAL LI MINDŽIN KNYGĄ
„NEWGIN“
Tėve!
(japoniškai) Gerai. Priaugai svorio.
Per daug picos.
Turiu prisižiūrėti.
Kaip Tokijas?
Kaip nauja vieta, gera?
Tai viešbučio kambarys. Kelioms savaitėms tiks.
Jis čia? Čia Solomonas?
Goto-san, turėjau žinoti, kad būsit čia.
Ši vieta dabar priklauso tavo tėčiui,
bet vis tiek turiu įsitikinti, kad jis ją prižiūri.
Taip ir toliau sau sakyk,
bet iš tikrųjų čia ateini paflirtuoti su jaunomis merginomis.
Kiaurai tave permatau.
Hirota-san!
Čia mano sūnus Solomonas.
Pagaliau grįžai namo.
Amerikietiškas bankas paaukštino jį į viceprezidentus.
Neblogai, kaip pačinko salonų savininko sūnui.
Iš tiesų mokeisi Jeilyje?
Jei tėvas taip sako, turbūt tai tiesa.
„KUROHANA ENTERPRISES“
Joši-san, ką atsakysite į kaltinimus nusikaltimais?
Suprantu, kad finansiniame pasaulyje yra žmonių, kurie mumis nepasitiki,
nes mano senelis buvo susijęs su…
Kas jo senelis?
Vyras, kurio jau nebėra.
Su mumis nesusijęs.
Aukso puodas!
Pažiūrėkit!
Švarūs pinigai, purvini pinigai - jokio skirtumo.
Pinigai yra pinigai.
Sundža.
Sundža, palenk galvą.
Ei, šiandien vėluoji.
Šitą palikau tau.
Šitą.
Sundža!
Jis neatrodo labai laimingas.
Todėl, kad
net bjauriausi padarai trokšta gyventi.
Tik ne ponia, pardavinėjanti kaštonus.
Ji visada sako, kad net giltinė į ją nežiūri.
Todėl, kad jos vyras iš pažiūros nors prie širdies dėk,
bet grįžęs namo muša žmoną ir vaikus.
Bet net ir ji nori gyventi.
Eime.
Sveikas, brolau!
Argi ne puiki žuvis?
Parodykit man geresnį šios dienos laimikį.
Ką man veikti su tokio dydžio žuvim?
Pone Kim, kepate gardžiausius žuvies pyragėlius šiame turguje.
Visada išparduodate iki vidurdienio.
Bet su šita žuvim,
pyragėlių užteks kelioms savaitėms.
Tokiu atveju duosiu už ją 30 jenų.
Pamirškit.
Gausit triskart tiek.
Nejaugi?
Ką šita mergiūkštė išmano?
Žinau, kad daegu jorim užkandinėje
gatvės gale jam sumokėjo dvigubai daugiau už dvigubai mažesnę menkę.
Eikim ten.
Kam eiti tokį kelią?
Aštuoniasdešimt.
Daugiau iš manęs negausit.
Sąžininga kaina.
Tiks.
Ačiū jums už tai.
Prašau! Paimk savo dalį.
Negaliu. Man negalima.
Kodėl?
Užsidirbai.
Argi tėvai nemokė tavęs visada klausyti vyresnių?
Jos negalima paleisti iš akių.
Ji nepasitenkins vien vadovavimu pensionui.
Aš to nedariau!
Turime du pasirašytus liudijimus, tvirtinančius priešingai.
Jie meluoja. Nesu su tuo susijęs…
Pasikalbėsime nuovadoje. Sekit paskui mus.
Maldauju…
Maldausi nuovadoje.
Sako, kad jie su mumis elgiasi geriau.
Ar tai turėjo galvoje?
Sundža,
eime.
Susitiksime namie.
Tėve,
tas vyras turguje,
ar jis padarė kažką blogo?
Nežinau.
Tokiais laikais
nėra paprasta atskirti, kas kaltas, kas - ne.
Kas jam nutiks?
Jis grįš namo?
Sundža,
kartą tau pažadėjau.
Kai buvai vos savaitės amžiaus,
mes su tavo mama beveik bluosto nesudėdavom.
Nemiegodavom visą naktį ir dieną, kad tavim pasirūpintume.
Tada tau prisiekiau,
kad kol kvėpuosi,
padarysiu viską, kad pasaulio bjaurastis tavęs nepaliestų.
Išpildysiu tą pažadą.
Močiute!
Kas per triukšmas.
Kad ir kiek repetavai, taip ir nepadėjo.
Kodėl tada neleidai man mesti?
Žinai, kiek kainavo tas pianinas?
Žinoma!
Kasdien man tą primindavai.
Tau reikėjo priminti.
Nebūk kaip tie tinginiai amerikiečiai, ateik ir padėk man.
Gerai.
Tas vyras vos išgyvena iš to, ką pagauna, o tu iš jo imi pinigus.
Tiek to.
O tu!
Tavo pataikavimas jai neišeis į gera.
Tos kalbos apie mokyklą.
Kokia iš to prasmė?
Sunkūs laikai, lengvi laikai.
Moteriai tai nesvarbu.
Ji privalo mokėti prasimaitinti.
Įlankėlė šiandien rami.
Galiu mokytis su moterimis.
Galiu eiti?
Klauseisi manęs?
Kitą kartą pasakysiu ponui Song,
kad privalau jo neklausyti, nes esu mergaitė.
Pamiršk…
Ir kad jis per prastas žvejys, kad duotų man pinigų.
Gerai, bėk.
O tu.
Gerai, kad ją myli, bet šitaip lepindamas
ją tik sugadinsi.
Ar džiaugsmo lašelis tikrai sugadins mūsų dukterį?
Bet tie pinigai buvo ne tavo!
Kitas vyras parodė gerą širdį.
Ji privalo žinoti, kad šiame pasaulyje yra gerumo.
Dėl to ji bus stipresnė.
Sundža!
Žiūrėk į mane!
Sundža!
Tėti!
Man pavyko!
Plauk
Bekrašte platybe
Susidraugauk su vienišu kiru
Mes kovosime toliau!
- Enoya yanoya! - Uhcha!
Eyano yano uhgi-ee uhcha!
Plaukime į jūrą
Kaip tau pasisekė!
Tavo dukra prigaudo moliuskų,
o žmona šitaip gamina.
Sėkmė čia niekuo dėta.
- Jis visko nusipelnė. - Teisingai!
Imk, išgerk.
Nereikia. Iš manęs prastas gėrikas.
Nagi, tik kartą.
Pasidžiaukime mažomis pergalėmis, kol galime.
Į sveikatą.
Bet palaukit.
Laikui bėgant,
jie ras būdą ir tai iš mūsų atimti.
Nesąmonė! Kaip iš mūsų gali atimti jūrą?
Nekalbėk kvailysčių.
Ką nori pasakyti?
Jie užgrobė mūsų žemę,
ar ne?
Atėmė mūsų ryžius,
mūsų bulves,
mūsų žuvis.
Įsakė mūsų moterims nebenešioti baltos spalvos rūbų.
Tie šikniai verčia mus valgyt taip, kaip jie,
kalbėti kaip jie,
bet jie niekad nelaikys mūsų sau lygiais.
Ir kodėl turėtų?
Mes patys kalti, po galais, kad praradome šią šalį.
Gana.
Bet, klausykit, jei kiekvienas iš mūsų užmuštų bent po vieną japoną,
mūsų pykčio tai nenumalšintų,
bet bent jau turėtume apie ką svajoti.
Paimti šia ranka akmenį
ir suskaldyti juo kario galvą…
sušildyti savo šaltas rankas jo krauju.
Vien žinojimas, kad mūsų šalyje laksto vienu tarakonu mažiau,
suteiktų man tikro džiaugsmo!
Baik tokias kalbas.
Per sunku
gyventi su tokia neapykanta.
Visai kaip ir mes,
mūsų vaikai bus prakeikti.
Kaip tai kada nors pasibaigs?
Kodėl jo nesustabdei?
Kaip būčiau galėjęs jį sustabdyti?
Jei kas nors prasižios…
Neprasižios.
Jie jau daug mėnesių miega po mūsų stogu.
Užtenka tik vieno, kad…
Patylėk.
Nurimk.
Nepadarėm nieko blogo. Kodėl mus turėtų suimti?
Po tokių kalbų ir toliau jį maitinam ir apgyvendinam. Ar taip galima?
Jei japonai ateis mūsų išsivesti,
kas pasirūpins Sundža?
Viskas bus gerai, pamatysi.
Tu šito nežinai…
Pone, jūs sotus?
Ponia,
jūs taip gerai mus maitinat. Jūs mums per gera.
Sundža, kas yra?
Vakar prikalbėjai kvailysčių,
dabar visi bijo.
Bijo? Kas bijo?
Visi. Niekas to nesako, bet visi nori, kad išeitum.
Bet kur man eiti? Neturiu namų.
Bet kur. Tiesiog išeik.
Sundža,
aš tiesiog per daug išgėriau.
Tuos neapgalvotus žodžius pasakė vyras, kuriam atsibodo jaustis nereikšmingam.
Supranti, tiesa?
Ne.
Nenoriu skaldyti japono galvos.
Ir nenoriu prarasti motinos su tėvu.
Likti vienai…
geriau jau mirčiau.
Sundža, gerai paklausyk.
Pamiršk, ką prikalbėjau.
Aš - žmogus, nebemokantis gyventi šiame pasaulyje.
Supranti?
Gerai.
Kada paskutinį kartą matėte žvejį Song?
Prieš kelias dienas.
Kaip manot, kur jis galėjo išvykti?
Atleiskit. Nieko apie jį nežinau.
Tėti!
Prieš tai nepastebėjom ženklų, kad jis būtų nelojalus.
Bet jis paliko visus daiktus.
Jis vis dar mums skolingas dviejų mėnesių nuomą.
O tą vakarą?
Jis per daug išgėrė.
Manot, tai jį pateisina?
Ne, toli gražu.
Mus visus jo žodžiai baisiai sukrėtė.
Bet jūs apie jį nepranešėt?
Jei pamatote tokį išdaviką,
jūsų pareiga - pranešti apie jį.
- Pone… - Kaip drįstat pertraukti?
Duodam šitiems mulkiams savo pažangą, inovacijas, švietimą
tik tam, kad mums meluotų į akis.
Nurimk.
Tiesiog perspėkime jį.
Gal mes pasidarėm jiems per daug atlaidūs.
Neturėjom pasirinkimo.
Jei per stipriai spausim, jie pratrūks.
Antros progos negausite.
Praneškit mums, jei išgirsit, kur jis.
Ponia, girdėjau daug gerų atsiliepimų apie jūsų maistą.
Turiu aplankyti ir įsitikinti, ar žmonės tiesą sako.
Lauksime bet kuriuo metu.
Eime.
Iš kur jis žinojo, kad reikia bėgti?
Ar kas nors jį perspėjo?
Aš nieko nesakiau.
Mes tiek tikrai nesuvalgysim. Per daug prigaminai.
Turi valgyti.
Pažiūrėk į save veidrodyje!
Vien oda ir kaulai.
Sudėk žaliuosius svogūnus.
Pakišk po šaltu vandeniu.
Aiškiai neturi laiko gaminti, visai kaip tavo tėtis.
Jūs abu per daug dirbat.
Sakiau jam parduoti pačinko saloną.
Nekilnojamasis turtas klesti, jis turėtų investuot į parduotuves arba butus.
- Tai jis tau nepasakė? - Ko?
Jis atidaro antrą saloną.
Nežiūrėk taip.
Žinai, kad jis apie tai galvojo.
Iš kur jis gauna pinigų?
Iš banko.
Dabar visi taip daro.
Jis didžiuojasi tuo, ką sukūrė.
Ir jam nereikia girdėt, kad jo gėdijies.
Kas ką sakė apie gėdą?
Nereikia sakyti.
Pakankamai jos patyriau gyvenime, kad žinočiau, kaip ji atrodo.
Atnešk kiaušinį.
Būk atviras.
Grįši atgal? Neliksi?
Kas tai?
Tavo tėvas gali save kvailint, neva mums, korėjiečiams, čia viskas pasikeitė,
bet aš geriau žinau.
Amerikoje tau saugiau.
Ko būtent turiu saugotis?
Solomonai?
- Solomonai! - Ecuko-san!
Atsiprašau, bet restorane buvo daug žmonių. Negalėjau anksčiau išeiti.
Visą savaitę trūksta darbuotojų.
O tavo tėtis pasakė, kad neturi laiko manęs paimti.
Tik pažiūrėk. Taip išgražėjai.
Koks gyvenimas neteisingas.
Neturėtum gražėti, Solomonai,
kai aš vis labiau raukšlėjuos.
Ką tu kalbi, Ecuko-san?
Tu nė kiek nepasenai.
Matai? Būtent.
Turbūt tos amerikietės tave myli.
Žinau.
Ei! Pajeon!
Iš proto išsikraustei? Išmeti gerą maistą!
Padėk čia.
„Aš - Rikidozanas!“
„HI-CHEW“
Jie buvo Hanos mėgstamiausi, tiesa?
Taip.
Kodėl tebeturi juos?
Turbūt dėl sentimentų.
Hana su tavimi susisiekė?
Ne.
Bet mes pasamdėm naują detektyvą, apie kurį gerai atsiliepia.
Regis, yra vilčių.
Jos ranka…
ar ji dabar didesnė už mano?
Ar jos vienodo dydžio?
Kaip gali būti tokia tikra, kad ji vis dar gyva?
Kai turėsi vaikų, suprasi.
Jei jai kas nors nutiktų…
Kažką pajusčiau.
Tu taip pat, nes ją mylėjai, tiesa?
Tau sugrįžus, šypsena nedingsta nuo tavo tėvo veido.
Maniau, kad aš vienintelė galiu priversti jį taip šypsotis!
O tavo motina
didžiuotųsi.
Žinau.
Tėve, kažkas vyksta.
Sundža!
Greičiau. Eik!
Ateik čia.
- Enoya yanoya! - Ką tu darai?
Eyano yano uhgi-ee uhcha!
Plaukime į jūrą
Tylėk!
Plauk
- Bekrašte platybe - Gana!
Niekše tu!
Susidraugauk su vienišu kiru
Mes kovosime toliau
Susidraugauk su vienišu kiru Mes kovosime toliau
Enoya yanoya!
Eyano yano uhgi-ee uhcha!
Plaukime į jūrą
TOKIJAS
„SHIFFLEY'S“
Labas rytas.
Ačiū, kad atėjote, Joši-san.
Mačiau jį per televiziją.
Taip, jis - svarbus firmos klientas.
Sveiki atvykę, Bek-san. Palydėsiu jus į jūsų kabinetą.
…pirmas, kurį galime išspręsti vietoje.
Todėl vasarą…
Prašau čionai.
„SHIFFLEY'S“ BEK SOLOMONAS
- Bek Solomonas. - Pone Endriusai.
- Tomas. - Daug apie jus girdėjau.
Sakykit atvirai.
Turiu jūsų saugotis? Taip turėčiau suprasti?
Jums nereikia dėl manęs jaudintis. Aš čia neliksiu.
Gerai. Sveikas atvykęs.
Atsiprašau! Prašyčiau dėmesio!
Kas vyksta?
Mirė Japonijos imperatorius Hirohitas.
Pasak oficialaus pranešimo, imperatorius mirė nuo vėžio.
Jam buvo 87-eri…
Šiandien tauta gedi didžio žmogaus…
Jis valdė tuo metu, kai Japonija buvo okupavusi Korėją.
Kadaise laikytas dievu…
Jis valdė tuo metu, kai Japonija buvo okupavusi Korėją…
…kai daugelis šeimų buvo išskirtos ir neteko mylimųjų.
Sundža.
Tėti.
Prieš daugelį metų
klausiau savęs, kodėl sėkmė mane aplenkia,
kodėl kasdieniai kitų džiaugsmai man atrodo negalimi.
Bet tada pasirodė tavo motina,
o paskui tu…
Ir aš supratau, kad sėkmė čia niekuo dėta.
Turėjau įrodyti, kad esu tavęs vertas, Sundža.
Ir sustiprėti,
kad nuvyčiau šio pasaulio šešėlius.
Netrukus tu ir pati būsi stipri.
Turėsi savo vaikų.
Tu taip pat turėsi įrodyti, kad esi jų verta.
Tau pavyks, Sundža.
Tikiu tavimi.
PO DEVYNERIŲ METŲ
Pone,
paprastai naujas žuvų supirkėjas
ateina išreikšti pagarbą.
Taip, jis kvailys,
bet vis tiek jis - vienas iš jų.
Be abejo, išreikšiu pagarbą.
Kas savaitę voke.
Bet jei jam labiau patiktų kažkas kitas…
Ne, jam tai nepatiktų.
Kadangi nežinote mūsų įpročių ir nesate pratęs prie mūsų papročių…
Nereikia man aiškinti, kaip viskas vyksta.
Sundža…
Ta mergina, kas ji?
Kuri?
Ta.
Sundža. Žiūrėk. Didžiausią palikau tau!
Ji - niekas.
Regis, jos motina turi pensioną Jongde.
Ji našlė.
Išvertė Sandra Siaurodinė